Варэнне ў гэты дзень “ракой лілося” — малінавае, вішнёвае, яблычнае, клубнічнае, сунічнае, чарнічнае, парэчкавае. Праўда, не было толькі апельсінавага, кабачковага і варэння з дзьмухаўцоў. Усе з задавальненнем частаваліся гэтым ласункам і запівалі гарачай гарбатай. Да месца тут былі і розныя прысмакі, якія прынеслі вучні. Аднак дзеці не проста спрабавалі смачны дэсерт, а яшчэ ўспаміналі назвы ягад па-беларуску і з задавальненнем расказвалі пра любімае варэнне іх сям’і, дзяліліся рэцэптам прыгатавання. Свята атрымалася на славу! І настрой паднялі сабе, і накармілі ўсіх жадаючых салодкім і духмяным дэсертам — варэннем.